கேள்வி: திருச்சி பறவைகள் பூங்கா என்பது என்ன?
பதில்: திருச்சி பறவைகள் பூங்கா (''Trichy Birds Park'') இந்தியா தமிழ்நாடு மாநிலம் திருச்சிராப்பள்ளி சத்திரம் பேருந்து நிலையத்திலிருந்து இரண்டு கிலோமீட்டர் தொலைவில் பறவைகள் பூங்கா அமைக்கப்பட்டுள்ளது. 18.63 கோடி ரூபாய் செலவில் திருச்சிராப்பள்ளி மாவட்டம், அந்தநல்லூர் ஊராட்சி ஊராட்சி ஒன்றியம், கம்பரசம்பேட்டை ஊராட்சி, அய்யாளம்மன் படித்துறை பகுதியில் நமக்கு நாமே திட்டத்தின் கீழ் இப்பூங்கா அமைக்கப்பட்டது. தமிழ்நாடு துணை முதல்-அமைச்சர் உதயநிதி ஸ்டாலின் 09.02.2025 ஆம் ஆண்டு பிப்ரவரி மாதம் 9 ஆம் தேதியன்று பூங்காவைத் திறந்து வைத்தார். திருச்சி மாவட்டத்தில் சுற்றுலா துறையை ஊக்குவிக்க பல்வேறு திட்டங்கள் செயல்படுத்தப்படுகின்றன. இதன்படி 18.63 கோடி ரூபாய் செலவில் புதிய பறவைகள் பூங்கா அமைக்கப்பட்டுள்ளது. திருச்சி-கரூர் சாலையிலுள்ள இப்பூங்கா 60,000 சதுரஅடி பரப்பளவில் ஐந்திணை நில அமைப்புகளை விவரிக்கும் வகையில் அந்தந்த நிலப்பகுதிகளுக்கான அடையாளங்கள் அமைக்கப்பட்டு, பல்வேறு வண்ணங்கள் கொண்ட நூற்றுக்கணக்கான பறவைகள் விடப்பட்டுள்ளன. பார்வையாளர்கள் பறவைகளுக்கான பிரத்யேக உணவினை வழங்கவும் ஏற்பாடு செய்யப்பட்டுள்ளது. பறவைகள் தங்குவதற்கென பிரத்யேகமாக வடிவமைக்கப்பட்ட குடில்களும் கூண்டுகளும் அமைக்கப்பட்டுள்ளன. செயற்கை அருவிகள் மற்றும் குளங்கள் போன்ற அமைப்புகளும் இங்கு பிரத்யேகமாக அமைக்கப்பட்டுள்ளன.